A Tanács 1659/81/EGK Rendelete
(1981. május 19.)
a vetőmagágazatban nyújtott támogatásra és a finanszírozásra vonatkozó általános szabályok megállapításáról szóló 1674/72/EGK rendelet módosításáról
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre,
tekintettel a legutóbb az 1979. évi csatlakozási okmánnyal módosított, a vetőmagok piacának közös szervezéséről szóló, 1971. október 26-i 2358/71/EGK tanácsi rendeletre [1] és különösen annak 3. cikke (4) bekezdésére,
tekintettel a Bizottság javaslatára,
mivel a legutóbb az 1969/80/EGK rendelettel [2] módosított 1674/72/EGK rendelet [3] meghatározza azt, hogy támogatás csak olyan hivatalosan minősített vetőmag esetében adható, amely megfelel a vetőmagok forgalmazására vonatkozó irányelvekben meghatározott definícióknak és az említett irányelvekben meghatározott szabványoknak és feltételeknek;
mivel az 1979. évi csatlakozási okmány 113. cikke (1) bekezdése előírja azt, hogy Görögország 1985. december 31-ig alkalmazhatja a vetőmagtermelés minősítéséről és ellenőrzéséről szóló saját szabályait; mivel a 113. cikk (2) bekezdésének c) pontja előírja, hogy Görögország csak a közösségi előírásoknak megfelelő vetőmagokat exportálhat a tagállamok területére; mivel a 113. cikk (3) bekezdése előírja bizonyos fajok Görögország és a többi tagállam közötti vetőmag-kereskedelem fokozatos liberalizálásáról szóló határozatot;
mivel azon vetőmagoknak, amelyekre vonatkozóan ilyen határozatot hoznak, meg kell felelniük a közösségi termelés esetében alkalmazandó rendelkezésekben meghatározott feltételeknek; mivel a közösségi támogatást emiatt a Görögországban betakarított olyan vetőmagok esetében kell folyósítani, amelyeket minősítettek és amelyekre vonatkozóan az e tagállam és a többi tagállam közötti kereskedelem liberalizálásáról szóló határozat született,
ELFOGADTA EZT A RENDELETET:
1. cikk
Az 1674/72/EGK rendelet a következőképpen módosul:
1. Az 1. cikk helyébe a következő lép:
"1. cikk
(1) Ha a támogatás a 2358/71/EGK rendelet 3. cikke szerint kerül meghatározásra, akkor e támogatást a következő cikkekben meghatározott feltételektől függően az olyan elit és minősített vetőmagok termelése esetében kell megadni, amelyek:
- a takarmánynövény-vetőmagok forgalmazásáról szóló, 1966. június 14-i 66/ 401/EGK tanácsi irányelv, a gabonavetőmagok forgalmazásáról szóló, 1966. június 14-i 66/402/ EGK tanácsi irányelv és az olaj- és rostnövények vetőmagjának forgalmazásáról szóló, 1969. június 30-i 69/208/EGK tanácsi irányelv által kerültek meghatározásra, figyelembe véve ezen irányelvek módosításait,
- megfelelnek az említett irányelvekben meghatározott szabványoknak és feltételeknek, és
- hivatalosan minősítettek.
(2) 1985. január 1-jétől 1985. december 31-ig a támogatást a Görögországban termelt olyan elit vetőmag és minősített vetőmag esetében is meg kell adni, amelyekre vonatkozóan az 1979. évi csatlakozási okmány 113. cikke (3) bekezdése szerint határozatot hoztak."
2. A (
3
), (
4
) és (
5
) lábjegyzet helyébe a következo szöveg lép:
"(3) HL L 125., 1966.7.11., 2298/66. o.
(4) HL L 125., 1966.7.11., 2309/66. o.
(5) HL L 169., 1969.7.10., 3. o."
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet 1981. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1981. május 19-én.